rlitschk/wikidir huggingface dataset:
De Lussekatt (boarisch „Luciakatzal“), aa lussebulle, saffranskuse oda julkuse gnennt, is a tradioneje schwedisches Beckarei aus Geamdoag. De gejbe Foarb hods vo da typischn Zuatat, am Safran. De lussekatter wean traditionej zan luciafest (Lichtfest) bocha, wo in Schwedn a wichtiga voaweihnochtlicha Feiadog is, und am 13. Dezemba gfeiat wead. Za de lussekatter wead Kaffee oda glögg (schwedischa Gliahwei) drunga. De Lussekatter gibts in vui vaschiedanan Gstoitn. De traditioneje S-Form mit zwoa Schneckn und am Weinberl auf jeda Schneckn nennt ma julgalten (Weihnochtssaubea). De Gstoitn von dena Bockweak gengan bis af de Bronzezeit zruck (1700 - 500 v. Kr.); da Schmuck aus dera Zeit hod vagleichbore Gstoit (z. B. Fiben). Commons: Lussekatter – Sammlung vo Buidl, Videos und Audiodateien Lusekatter ba elchburger.de De klassischn Variantn bom Lussekat ba thefreshloaf.com
Squaw is de Bezeichnung fia indianische Weiwaleit. Des Woat kimmt vo de estlichne Algonkin-Sprochn und bedeit imma "Frau". Varianten vo nam Morphem san beispuisweis: squa, skwa, esqua, sqeh, skwe, que, kwa, ikwe, usw. Zua Zeit wead des Woat oft ois stoak obweatend eigstuft ("politisch inkorrekt"). Es is voa oim aa ois Schimpfwoat fia indianische Weiwa vo eiropäischn Siedlan vawendt woan. Des is owa umstrittn. Ulrich van der Heyden (Herausgeber): Indianer-Lexikon: zur Geschichte und Gegenwart der Ureinwohner Nordamerikas. VMA-Verlag, Wiesbaden 1996, ISBN 3-928127-34-9, S. 305. Articles on the "Squaw Controversy" Squelching the S-Word The Straight Dope: Is Squaw an Obscene Word? Commentary on the "Squaw" Controversy
Chuzpa, umg. Chuzpe (ausn jiddischn חוצפה [chùtzpe] vo hebräisch חצפה [chuzpà] „Frechheit, Ausgschamtheit“) in Jiddischn meara a (ausgschamte) Schneid, ko a Bawundarung ausdrickn un wiad ogseng ois wia a Mischung aus dreist, ausgschamt, scharmant u kuraschiad, z. B. da Raiba Heigl hod gwissamaßn a Chuzba ghobt. Im Hebräischn is da Begriff meara negativ bsetzt. Im Jiddischn is s owa adiem aa positiv. A jiddischa Spruch soj song: "Mit Chuzpe setzt mer Alles dorch!" (Hintumme u mid a bissl a Schneid ko ma iwaroi hikumma!) In Boarischn is da Begriff weitgend ned bakont, wia ma as da Obwesnhaid i d boarischn Weatabiachln sigt. Chuzpe wiad z eftas a jidischs Wesnsmeakmoi ghaßn. Im Couplet vo Louis Böhm "Die jüdische Chuzpe" (vo 1910) haßts: "Ein Jüd ohne Chuzpe, das ist gar kein Jüd." Des is owa aa a weng a Büüd von am Klischee. Hans P. Althaus: Chuzpe, Schmus & Tacheles: jiddische Wortgeschichten. Beck, Minga 2006, ISBN 978-3-406-51065-6 (S.76 ff) Althaus: Chuzpe, Schmus & Tacheles 2006, S.76 ff.
Da Kaspanaze Simma (ausgschrocha: Koschbanatze Simma, oagentli: Kaspar Ignaz Simma; * 27tn Septemba 1954) is a foararlbeaga Baua und friarana Politika. Ea ghead zu de „Urgestein“ fu de Greanan in Östareich und woa in de 1980a Joa oana fu de prominentasdn Fadreta fu deara domois nu gauns neichn Poatai. In lezda Zeid iss a weng ruiga um eam woan und ea lebt wida ois Söbstfasoaga af seim Bauanhof im Bregenza Woid. Aufgwogsn is da Kaspanaze auf am Bauanhof in Andelsbuch im Bregenza Woid. Des is gauns im Wesdn fu Estareich, im Bundeslaund Foararlbeag, wo schau neama Boarisch sondan Alemannisch gret wiad. Wia in deara Zeid ibli, woan sei Familie politisch gseng diafschwoaze katholische Bauan und aso is a da Kaspanaze oisa Junga zeascht amoi zum Jungbauernbund fu da ÖVP dazua gaunga. Ea hod si owa oiwai schau recht fia d'Natua und in Umwödschutz intressiad und is desweng a in de frian 1980a Joa in a Oawadsgruppn beruafn woan, de a soziale und ökologische Neiausrichtung fu de Schwoazn unta dem Naum „Modell Vorarlberg“ propagiad hod. Des Konzept is owa bai de oidauigsessan Schwoazn im Ländle ned bsondas guad aukema und im 1983a Joa hod de Poatai dageng gschdimt, das des offiziell
Csík zenekar Des Csík zenekar (ausgschbrocha: Tschik Sänäkor, ungarisch fia: Csík Orchester) is a ungarischn Foiksmusi-Kabön. Se is im 1988a Joa fum Csík Janosch in Kecskemet grindd woan und is seid dem zu ana fu de bekauntasdn folklore Bänds in Ungarn woan, de a intanazional in da Wödmusi-Szene eafoigreich is. A Bsondaheit fum Csík zenekar is, das se oide Liada in ole meglichn Dialekt fum ehemolign hisdoarischn Ungarn singa kinan. De Kabön is im 1988a Joa fum Csík Janos grindd woan, dea sis zua Aufgob gmocht hod oide ungarische Foiksmusi zan ausgrom und neich zan intapretian. Dafia hod a in Archiv und oide Biacha Liada gsuacht und fasuacht de mid seina Bänd zan schbün. Wai de oidn Liada oft in regionale Dialekt gsunga woan san und ned im heitign Schriftungarisch, is da Csík Janosch iwan Umweg fu da Musi so a nu a Expeat fia ungarische Dialekt woan. Ea hod sis zum Zü gmocht, de oidn Liada in eanara Oaginalfoam zan singa und ned in ana ans modeane Ungarische aubasstn Foam. Bsondas intressiad haum eam dabai ned neta de Doafliada aus seina Gegend, sondan bsondas de oidn Sochan aus de Regionen de heit neama zu Ungarn ghean, wia oide ungarische
Rotwejsch, aa Rotwelsch, is de Bezeichnung fia a Gauna- und Bettlasproch. Des is a Gruppmsproch (Soziolekt), wo im Mittloita entstondn is. Rotwejsch is ois Geheimsproch vo oana Subkuitua vo Gaunan, Bettlan, Vagantn, foahrandn Hendlan usw. gschoffa worn, de wo vo da biagalichn Gsejschoft ausgrenzt woa. Rotwejsch untascheidd si voa oim im Woatschotz vom Deitschn und Boarischn. Deshoib is in easchta Linie koa eignstendige Sproch, sondan a Jargon (Sondawoatschotz), wos in vui vaschiedanen - a regionajn - Variantn gibt. Es san voa oim Lehnweata aus'm Jiddischn, Hebrejischn, aus'm Holländischn und aus de Zigeinasprochn (Sinti, Roma) wo an Sondawoatschotz ausmocha. De Woatschepfung basiat owa aa af vuiseitige Vaendarung und Umdeitung vo Weatan aus dena Sprochn bzw. aus da Umgongssproch. Da hohe Otei vo jiddischn und hebrejischn Lehnweatan kimmt dohea, doss de Judn vo de moastn biagalichn Beruafn ausgschlossa worn. Deshoib worn vui Judn foahrande Hendla und Hausiera und hom so zua Subkuitua dazuagheat, wo Rotwejsch eafundn und gredd hod. baldowan, ausbaldowan: „auskundschoftn“, vo jidd. baal „Mo“, und jidd. dowor „Soch, Woat“ Krauda, Kraudara: „Hondweaksmoasta“, Etymologie unsicha (vialleicht oana, wo's Hondweak im Kraut, d. h. af'm „frein Fejd“ ausgibt hod) Stenz: „Steckn, Wondastock“, im Mingara Dialekt eigntli „Zuahejta“, owa a „Weiwahejd“, „kloana Ganov“
A Strizzi is in seina heiting Bedeitung a kloana Ganov, a Schwindla oda a frecha Lausbua. Friaa hod des Woat im Weanarischn gauns oafoch „Zuahöta“ ghoassn, oiso oana dea Prostituiate beschizt oda a ausnutzt. So wiad des Woat im östareichischn Häfnjargon fu de Kriminelln oiwai nu fawent. Uaschbringli kimd des Woat aus'n Tschechischn, wo strýc Onkel hoast. Friaa, wia unglaubli fü Tschechn noch Wean zong san, san fü so tschechische Weata in'dn Weana Dialekt kema. Und waunn de Polizei in de zwilichtign Lokale a Kontroll gmocht hot, haum se de Zuhälter natiali aussi gret und gsogt, de Diandl san blos eanare Nichten und de Diandl haum gsogt, des wa eana Onkel. So is aus da hoamlosn Bedeitung im Tschechischn de hoamliche Bedeitung in da Weana Gangstaschbroch woan. Aussahoib fum kriminelln Milieu, haum de Leit des Woat boid iwanuma und scheazhoft fawent. Zu wem dea a weng schlimm oda frech woa, hod ma daunn gsogt: Du bist owa a Strizzi. Damid hod aa a kloana Lausbua gmoand sei kina, oda a Charmeur, dea a weng dick auftrogt. 1997 haum de Dunja Sowinetz und de Caroline Kozcan des amerikanische Musical „Guys and Dolls“ auf Weanarisch umgschrim und in Titl ois „Strizzis und
A Toboggan is a Schlittn ohne Kufn, wo vo de noadamerikanischn Indiana in Kanada entwicklt woan is. Da Toboggan wead aus Biaknhoiz gmocht und ois Transportmittl vawendt. De Rodlschlittn wean vo Hund oda Menschn zong. Bsondas de Cree und de Innu hom en Toboggan zan Transpoat vo Foin, Jogdzeigl und Wuid vawendt. Des hom owa aa eiropäische Siedla nochgmocht. Da Toboggan wead bis zum heitign Dog in Kanada im Wintaspoat ois Rodl gnutzt. Des Woat kimmt iwas kanadisch-franzesische "tabagane" aus oana Algonkin-Sproch (woascheinlich Micmac) vo "tobakun" (Schlittn). toboggan bei etymonline.de June Helm (Hrsg.): Handbook of North American Indians, Vol.6 Subarctic, Smithsonian Institution Press, Washington D.C. 1981 ISBN 0-87474-186-6
Mit d'geografischn Koordinatn (geografische Broadn und d'geografische Leng) ko ma jedn Punkt af unsam Planetn b'schreim. D'Eadn is dazua in 360 Lengagrad und 180 Broadngrad afteit. D'Lengagrad valaffa duachn Noad- und Sidpoi, d'Broadngrad prallej zum Equator. D'geographischn Koordinatn wean oft im Sexagesimaisystem ogem, d. h. 1 Grad is untateit in sechzg Minutn, 1 Minutn wiedarum in 60 Winkesekundn. D'Broadngrad wean vom Equator as zejht, d'Lengagrad vo an festglegtn Nuimeridian. Friacha hods vaschiadane Nuimeridiane gem, heit wead in da Regl da Nuimeridian vo Greenwich oigmoa akzeptiad. Längen- und Breitengrade einfach erklärt@1@2Vorlage:Toter Link/www.kowoma.de (Seite nicht mehr abrufbar; Suche in Webarchiven)
De Algonkin-Sprochn san oane vo de wichtigstn Sprochgruppm unta de indianischn Sprochn vo Noadamerika. Zamma mit de Oanzlsprochn Wiyot und Yurok buidns de Algische Sprochgruppn. De Algonkin-Sprochen wean ned nua vom Voik vo de Algonkin-Indiana gredt, zua Algonkin Sprochfamilie ghean z. B. aa Kri, Cheyenne, Ojibwe, Blackfoot und Shawnee. Da Begriff "Algonkin" kimmt vom Maliseet-Woat elakómkwik, des wo "Se san unsare Vawondtn/Vabindete" hoasst. De Uasproch, des Proto-Algonkin, is voa 3000 Joa entstondn. De Sprochn san inzwischn so weit diversifiziat, dass si de Leit wo ra untaschiedliche Sproch vo dera Gruppm redn, mit gonz wenign Ausnoma, iwahapts nimma vastenga. De moastn Algonkin-Sprochn gejtn ois stoak gfeadet. A boa san scho ausgstoam. Campbell (1997:401 n. 133, 136) Bright, William (2004). Native American Place Names of the United States. Norman: University of Oklahoma Press, S.32 Campbell, Lyle (1997). American Indian languages: The historical linguistics of Native America. New York: Oxford University Press. ISBN 0-19-509427-1. Indianasprochn De Algonkin-Sprochn im Ethnologue
. De Kri in da Krisproch aa Ayisiniwok oda Iyiniwok (woare Menschn), san a Indianavoik vo Noadamerika. De Kri (Cree) buidn de mit Obstond gresste Gruppm unta de Easchtn Nationa. Es gibt heit 135 stootlich onakonnte Stämm mit ebba 200.000 Leidln. De Kri-Sproch gheat zu da Gruppm vo de Algonkin-Sprochn. Dazua gibts aa a oagne Schrift. Mit dea Sproch vawondt is s Michif vo de Métis. Da Nom kimmt vo franzeschn Pejzhändlan. De uaspringliche Bezeichung woa "Kristineaux". Do draus is "Kri" woan, auf englisch "Cree". Easchte Nationa Okichitaw David G. Mandelbaum: The Plains Cree: An Ethnographic, Historical, and Comparative Study, Verlag: Canadian Plains Research Center, 1979, ISBN 978-0889770133 D'Arcy Jenish: Indian Fall: The Last Great Days of the Plains Cree and the Blackfoot Confederacy, Verlag: Viking/Allen Lane, 1999, ISBN 978-0670880904 Commons: Kri (Cree) – Sammlung vo Buidl, Videos und Audiodateien Wikipedia auf Kri (Cree) Hoamseitn vom Grand Council of the Crees native-languages.org iwa Cree. Archiviert vom Original [1] am 4. Aprü 2011; abgerufen am 1. April 2011. www.sicc.sk.ca iwa de Cree
A Fedahaum oda Warbonnet is a Statussymboi und Kuitobjekt vo de noadamerikanischn Indiana. Da Fedakopfschmuck hod aa an groußn sprituelln Weat ghobt und hod an Träga gschitzt. Jede oanzlne Feda hod ma si duach bsondare Leistunga eaorbatn miassn. De Fedahaum is owa nua mongmoi in da Schlocht trong woan, moast zu zermonielln Olässn ois Paradeunifoam sozsong. Ois de weatvoistn Fedan hom bei de Indiana vo de Ebenen (Plains) de Odlafedan goitn. A Odlaschwonz mit ebba 12 guadn Fedan hod an Wead vo oam Ross ghobt. Monge Kriaga hom in eanan gonzn Lem nua oan, zwoa Fedan eazuit, so schwaa woas oane zkriang. So a Fedahaum hod deshoib aa Gschichtn vazejd. Pages 207, 213, 214, 221, 239, 240, 303, Life of George Bent: Written From His Letters, by George E. Hyde, edited by Savoie Lottinville, University of Oklahoma Press (1968), hardcover, 390 pages; trade paperback, 280 pages (March 1983) ISBN 0-8061-1577-7 ISBN 978-0-8061-1577-1 Pages 46 to 48, The Battle of Beecher Island and the Indian War of 1867-1869, by John H. Monnett, University Press of Colorado (1992), trade paperback, 236 pages ISBN 0-87081-347-1 Raymond J. DeMallie (Hrsg.): Plains. Smithsonian Institute, Washington D.C. 2001 (= Handbook of North American Indians; Bd. 13,
As Noamalnui woa bis 1992 in Deitschland de amtliche Bezugsfläch fia de Häh iwan Meearesspiagl. Umgongssprochli weads Noamalnui oft ois Synonym fia'n middlan Meearesspiagl vawendd. Heit wead in Deitschland s Noamalhächnnui (NHN) vawendd. In Deitschland is de Noadsää ba Amsterdam de Bezugsfläch, in Östareich de Adria ba Triest in Italien. De Schweiz nimmd's Middlmeea ba Marseille in Frankreich ois Bezugspunkt. Und so rechnd se da Untaschied zwischn de drei Hähn. Es guid: h Deitschland = h Östareich − 25 c m = h Schweiz − 32 c m {\displaystyle {\begin{matrix}h_{\text{Deitschland}}&=&\ h_{\text{Östareich}}-25\,\mathrm {cm} \\\ &=&h_{\text{Schweiz}}-32\,\mathrm {cm} \end{matrix}}} Hähnreferenzsysteme Bundesamt fia Koartographie und Geodäsie
Charles Robert Darwin (* 12. Feba 1809 z Shrewsbury; † 19. Aprui 1882 z Downe) wor a britischa Naturforscha. Da Darwin is fir sei Theorie vo da Evolution berihmt worn. Sei Buach On the Origin of Species (1859) hod zwoa Sochan bewirkt. Erschtns, hods vui Indizien aufzoagt, dass de Evolution wirkli gebm hod. Zwoatns, hods dokumentiat, wia de Evolution funktioniat. De wichtigste Hypothesn is de natirliche Auslese. Des Prinzip is da Schlissl zum Vaständnis vo da Biologie und vo da Diversifiziarung vom Lebm auf da Erd. Da Darwin hod fimf Joar on Bord vo da HMS Beagle, am Entdecka-Schiff vo da Royal Navy (Kinigliche Marine). Ea wor do da Gost-Naturforscha. Des hod bedeidt, dass a firs Sammen und Vamerkn vo Viechan, Pflanzn und geologischn Fundn zuaständi wor. De Moschoft vom Schiff wor vor oim damit bschäftigt, Kortn ozlegn, wos fia de britische Marine domois wichtig wor. Zu dera Zeit hod Großbritannien de mit Obstand greßte Marine vo da Wejd ghobt und es hod zu dera Zeit no an Hauffa Gegendn gebm, wo no koane gscheidn Kortn vorhondn worn. Da Darwin hod a riesige Sammlung vo Fossilien, Pflanzn und ondan Fundsochan oglegt und auf England brocht. Er hod u. a. beobocht,
S Weisse Biffekoib Weib, aa White Buffalo Calf Woman oda Pte Ski Win (in Lakota) is a mythische, heilige Indianarin mit ibanatialicha Mocht und Kroft. Sie trogt a weiss Gwand und guit ois Prophetin und Heilsbringarin. In da Religion vo de Lakota kimmt ia a Schlisslroin zua. Ma sogt, sie hod dena Lakota de Heilige Pfeifn und de "Siem Heilign Ritn" brocht und damit Kuitua und Woistand. De Legendn sogt, dass voa longa Zeit a Hungaperiodn fia de Lakota gem hod. Da Haiptling hod deswegn zwoa Briada auf da Jogd gschickt. Do homs a wundascheens Diandl vo weitn gseng. Sie is auf de zwoa Lakota zuaganga. Do woit da oane Bruada Sex vo ia hom und hod si glei umoamt. Do hod si glei a dunkle Woikn um eana buidt und da Indiana is vom wuidn, weissn Biffe umbrocht woan. Wia de Woikn wieda vaschwundn woa, hod da ondane Bruad sie glei mit seim Bong bedroht. Sie hod owa gonz ruhig zu eam gsogt, dass a sie im Indiana-Doaf fian nächstn Dog okindign soit. S Weisse Biffekoib Weib is am nächstn Dog ins Loga kema und hod dena Lakota-Indianan en Umgang mit da "Heilign Pfeifn" und de "Siem Heilign Ritn"
De Freiherrn vo Rademacher warn a Gschlecht vo uradlige Freiherrn im Reichsadl, de wo eananen Ursprung im lothringischn Rodemack ham. Ogsiedlt ham se se im holländischn Middelburg und späda aa in Nordrhein-Westfalen (Aachen), Ostpreußen (Tilsit), Lettland (Riga) und Hessen (Frankfurt). Den Stammbaum muaß ma auf des lothringische Adlsgschlecht de Rodemack vo da Stadt Rodemack zruckführn. Des is zum easchtn moi im Jahr 904 n.Chr. erwähnt worn, wo da Dipoldus de Rodemack geborn worn is. As easchte moi urkundlich belegt worn san de Rademacher nachan 1264 mid eanan Wappen. An Adlsbriaf hams nachan am 13. Juli 1549 vom Karl V. verlieha griagt. Aber scho dabmois is eana da Adel bloß anerkannt worn und net eascht verlieha worn. Da easchte in dem Geschlecht war da Dipoldus de Rodemack, geb 904 n.Chr. Im 11.-12. Jhd. ham se si nachan von Rodemack, von Rodemacker und zum Schluß no von Rademacker gschribm. Da heitige Nam von Rademacher is nachan aba scho im 13. Jhd. vawendt worn. Matthias Ägidius von Rademacher war a Templer, den wo daßs bei der Belagerung vo Akkon schwer verletzt ham und der wo nachan deswegn in Aruad gschturm is. Im 16. Jhd. is da Gerlach von Rademacher evangelisch worn. Mid seine
Strelna (russ. :Стрельна) is an Ort, dea wos zu Sankt Petersburg (Russland) gheat. De Siedlung hod 12.452 Eihwohna (2010). Strelna liegt rund 20 Kilometa sidwestli vom Petersburga Stodkean aun da Newabucht und estli vo da Stod Peterhof. Strelna gheat zauman mid Peterhof und Lomonossow zum Stodrajon Petrodworez. Strelna is scho im Joa 1500 zum easchtn Moi urkundli eawäht worn. Domid is dea Voaoat öta ois de Stod Sankt Petersburg. 1990 is des Ensemble von Strelna zauman mid da Oidstod vo Sankt Petersburg und in Schloss Peterhof vo da UNESCO ois Wödkuituaeabe aunakaunt. Oids Reisepalais vom Peter den Großen (1707) Konstantinpalast mid Schlosspark (1720a-Joa) Orlow-Palais (1839; nua ois Ruine dahoidn) Lwow-Palais (1839) Sergius-Klosta aun da See (grindt 1734) Orlow-Palais in der Denkmalliste Commons: Strelna – Sammlung vo Buidl, Videos und Audiodateien Netzseitn vo Strelna (russisch)
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Venezuela is a Stoot in Siidamerika an da Karibik und grenzt an Brasilien, Kolumbien und Guyana. Venezuela hod a uma 2800 km longe Küstn. Vo da Gsomtflächn san uma 39 % bewoidt, 20 % bstenga aus Wiesn- und Weidelond, 4 % mocha Fejda und Ockalond aus. Es grenzt an drei Stootn: im Ostn an Guyana mid 743 km Grenz, im Sidn liegt Brasilien mid 1819 km Grenz und im Westn Kolumbien mid 2050 km Grenz. De gsomte Läng vo de Londesgrenzn vo Venezuela betrogt 4612 Kilometa. Venezuela is a lange Zeid vum Hugo Chavez regiat worn. Ea hod bsondare Bziahunga za Kuba ghod, Bolivien, de Voiksrepublik China, Iran und Simbabwe. Wikimedia-Atlas: Venezuela – geografische und historische Koartn Commons: Venezuela – Oibum mit Buidl, Videos und Audiodateien Länderinformation vom Auswärtign Amt z Venezuela Hoamseitn vo da Regierung vo da Bolivarischen Republik Venezuela (spanisch) IberoDigital Aktuelle Presse aus und über Venezuela Nochrichtn und Analysen zu Venezuela aufm Portal amerika21.de
De Lakota aa Teton (von Thithuŋwaŋ – "Bewohna vo da Prairie"), san nordamerikanische Indiana. Se ghean zua Gruppm (Konfeadaration) vo de Sioux. Eana Sproch hoasst aa Lakota und is oane vo de wichtigstn Sprochn vo da Sioux-Sprochfamilij. De Lakota hom friara amoi weite Tei vo de heitign US-Bundestootn Siid-Dakota, Noad-Dakota und Nebraska bewohnt. Eana spirituejs Zentrum (Sitz vo de Geista) worn de Black Hills (Schwoaze Higln) in Siid-Dakota Zu de Untagruppm vo de Lakota ghean: Hunkpapa Miniconjou Oglala Lakota Sans Arc Sicangu Sihasapa Two Kettles (Oóhenuŋpa) Berihmte Lakota san: Black Elk (Hehaka Sapa), Haiptling Crazy Horse (Thasuŋke Witko), Haiptling Sitting Bull (Thathaŋka Iyotake), Haiptling John Okute Sica: Das Wunder vom Little Bighorn – Erzählungen aus der Welt der alten Lakota. Palisander Verlag, 1. Auflog 2009, ISBN 978-3-938305-10-2. Raymond J. DeMallie (Hrsg.): Plains. Smithsonian Institute, Washington 2001, ISBN 0-16-050400-7 (Handbook of North American Indians, Volume 13). Gregor Lutz, Tatanka Oyate: Die Lakota - Amerikas vergessene Kinder. BoD, Norderstedt 2009, ISBN 978-3-8370-9888-4. Commons: Lakota – Sammlung vo Buidl, Videos und Audiodateien Lakota Dakota Information Hoamseitn vo da Republic of Lakota Klaus Listmann: Traditionelle Musik der Lakota. Georg-August-Universität Göttingen, 1999
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Vorlage:Infobox Staat/Wartung/BILD-LAGE-BREITE Irak is a Staat in Vorderasien und grenzt an Kuwait, Saudi Arabien, Jordanien, Syrien, Tiakei und Iran. Vom Afang vom Irak-Krieg 2003 wegad wa da Irak vo de Vaeinigtn Staatn militärisch bsetzt. Am Dezemba 2011 hand de Bsatzungtruppm obzong. Commons: Irak – Oibum mit Buidl, Videos und Audiodateien https://www.spiegel.de/politik/ausland/0,1518,804441,00.html https://www.zeit.de/politik/ausland/2011-12/usa-irak-truppenabzug
Julmust is a Krachal, wo in easchta Linie in Schwedn vakafft wead. Dees is eppa wias Moizbia z Bayern und enthoid nebm Hopfn und Moiz no 30 weidane Zuatatn. Z Weihnochtn (schwed. "jul") wead dees Drangl ois Julmust obotn. In da Ostazeit ois påskmust (vo schwedisch: påsk - Ostan) und in da iwrign Zeit ois must. Am haifigstn wead dees Krachal owa zua Weihnochtszeit vakafft. Deshoib is aa ois Julmust am bekanntastn. Wearend da Weihnochtszeit wead in Schwedn meara Julmust-Karachal vakafft ois wia Coca-Cola. Dees Drangl is 1910 vom Harry Roberts ois Alternative zan Bia eafundn worn und am Gipfe vo da schwedischn Abstinenzbewegung zan Renna worn. Dees Krachal wead heit no imma vo da Roberts AB z Örebro exlusiv heagstejt. Dees Originalrezept is in an Safe eigschlossn und nua zwoa Peasona bekannt. A Swedish Christmas! Worldpress
De Gmoaschoft vo Unobhängige Stootn (GUS) (russ. Содружество Независимых Государств (СНГ)/ Sodruschestwo Nesawissimych Gossudarstw (SNG))is a Stootnbund, dea wo aus 11 Stootn bestäht. S Haptquartier liegt z Minsk, togt wead im Taurischn Palais z St. Petersburg. ¹ De Zuagherigkeit vo da Ukraine wead zua Zeit in Frog gstejt. ² Ohne Turkmenistan, wei des nur a beigordnets Mitglied is. ³ Mit Georgien, des wo offiziell seitm 18. August 2009 koa Mitglied vo da GUS mehr is. World Economic Outlook Database, Oktoba 2007 Geschichte der Sowjetunion, 1991 Eurostat, BIP-Entwicklung in da EU Commons: Commonwealth of Independent States – Oibum mit Buidl, Videos und Audiodateien Hoamseitn vo da GUS Datenbank RussGUS vom deitschsprochign Schrifttum
f p1 p5 De Black Hills (boarisch "Schwoaze Beage", "Paha Sapa" in Lakota) is a schmole, isoliate Beagkettn in de USA, mitten in da Prärie im westlichen South Dakota, de wo bis af Wyoming eini geht. Da Nom is a Iwasetzung vom Lakota "Paha Sapa". De Higln wean deshoib so gnennt, weis vo weitn gonz dunkl ausschaugn. Des kimmt davo, weis mit Weidan iwazong san. De Beagkettn is 160 km long und bis zu 96 km broad. Da hechste Gipfe vo de Black Hills is da Harney Peak mit 2.350 m. Im 19. Joahundat is in dera Gegend vui Goid gfundn woan. De Indiana hom in de Black Hilla a longe Gschicht. Nochdem de Lakota anno 1776 de Cheyenne besiegt ghobt hom, san de Black Hills ois Heilige Beag zum Zentrum vo eanara Kuitua woan. Ob 1874 hod da Goidrausch dazua gfiat, dass de Lakota vo de Black Hills vatriem woan san. De bekonntaste Sengaswiadigkeit in de Black Hills san de via Prädidentnschädln, de wo in an Bean einigmeißlt woan san. Auf de Oat und Weis entsteht grod a Crazy Horse Denkmoi. De Lakota san strikt geng oi zwoa Sochan, wei des fia sie a Entweihung vo de heilign Beag
De Kanelbulle (Mz. kanelbullar, weatli "Zimtweggal"), aa Kanelsnäcka, is a schwedische Mejspeis und eppa so wiar a Zimtschneckn. De Kanelbulle gibts seit de 1920a Joar und is oane vo de beliabtastn schwedischn Mejspeisn. Heit weads am haifigstn in Skandinavien und de USA gessn. A Kanelsnäcka wead vor oim aus Woaznmej, Muich, Geam, Zucka und Butta gmocht. Oft wead da Doag mit Kardamon gwiazt. De Bullar wean nacha mit afgschlognan Oa bstrichn und mit Hoglzucka ogstroat. Es gibt aa vaschiedane Variantn vo de Kanelbullar, aa lendatypische, wia de finnische Korvapuusti ("A Schlog afs Ohrwaschl") oda de norwegische Skillingsbolle. In de Biacha vo da Astrid Lindgren wead de Kanelbulle mit Zimtweggal iwasetzt. Zweng da Form wead z Schwedn aa oft s at-Zeichn @ Kanelbulle gnennt. Kanelbullens dag (schwed.) Kanelbullar af sweden.se